ঐতিহাসিক টেস্টের আগে আত্মবিশ্বাসে ফুটছে টিম ইন্ডিয়া - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড
ঐতিহাসিক টেস্টের আগে আত্মবিশ্বাসে ফুটছে টিম ইন্ডিয়া
.: ঐতিহাসিক টেস্টে বাংলাদেশের বিরুদ্ধে প্রতিদ্বন্দ্বিতায় নামতে চলেছে টিম ইন্ডিয়া৷ কারণ ভারতের মাটিতে বাংলাদেশ প্রথমবার টেস্ট খেলতে নামছে৷
হায়দরাবাদের রাজীব গান্ধী আন্তর্জাতিক স্টেডিয়ামে বৃহস্পতিবার বাইশ গজের যুদ্ধে নামার আগে আত্মবিশ্বাসে ভরপুর ভারতীয় দল৷ বিশ্বের একনম্বর টেস্ট দলের বিরুদ্ধে ন’নম্বরের লড়াই৷ কোনও সন্দেহ নেই, লড়াই অসম৷ তার উপর দুরন্ত ছন্দে রয়েছেন বিরাট কোহলিরা৷ ঘরের মাঠে তারা গত ১৮টি টেস্টে অপরাজিত৷ দক্ষিণ আফ্রিকা, নিউজিল্যান্ড এবং ইংল্যান্ডকে দুরমুশ করে দিয়েছেন তাঁরা৷ পরিস্থিতি বলছে, মাঠে নামার আগে বাংলাদেশের তুলনায় অনেকটাই এগিয়ে বিরাটবাহিনী৷ তবু দলকে সতর্ক করে দিয়েছেন কোচ অনিল কুম্বলে৷ তিনি পরিষ্কার জানিয়ে দিয়েছেন, তাঁরা প্রতিপক্ষকে হালকাভাবে দেখছেন না৷ বাংলাদেশ লড়াকু দল৷ অতীতে তারা বহু অঘটন ঘটিয়েছে৷ অতএব, ভারত সতর্ক হয়েই মাঠে নামছে৷
(কেন হাতের শিরা কাটা, অভিনেত্রীর মৃত্যু ঘিরে ঘনাচ্ছে রহস্য)
ইতিমধ্যেই চোটের কারণে ভারতীয় দল থেকে ছিটকে গিয়েছেন অমিত মিশ্র৷ তাঁর জায়গায় দলে এসেছেন তরুণ চায়নাম্যান স্পিনার কুলদীপ যাদব৷ তবে তাঁর খেলার সম্ভাবনা কম৷ অমিতের পরিবর্তে খেলতে পারেন জয়ন্ত যাদব৷ ইংল্যান্ডের বিরুদ্ধে শেষ টেস্টে যে দল খেলেছিল, তাতে কিছু পরিবর্তন আসছে৷ দলে ফিরেছেন ঋদ্ধিমান সাহা৷ তবে মহম্মদ শামি নেই৷ থাকবেন ভুবনেশ্বর কুমার এবং উমেশ যাদব৷ ওপেনিং জুটি মুরলি বিজয় ও লোকেশ রাহুল৷ তিনে নামবেন চেতেশ্বর পুজারা৷ কুম্বলে জানিয়ে দিলেন, “আমরা জেতা ছাড়া কিছুই ভাবছি না৷ ধারাবাহিকতা ধরে রাখতে হবে৷ কারণ, এই টেস্টের পর আমাদের আরও কয়েকটি টেস্ট খেলতে হবে৷ সেক্ষেত্রে জয়ের মধ্যে থাকাটা জরুরি৷ এই টেস্টে স্পিনারদের ভূমিকা গুরুত্বপূর্ণ৷ ওরাই ম্যাচের ফলাফল নির্ধারণ করবে৷ অশ্বিন অসাধারণ৷ জাদেজার সাম্প্রতিক পারফরম্যান্সে সব থেকে বেশি খুশি৷”
২০০০ সালে বাংলাদেশের টেস্ট অভিষেক হয়েছিল ভারতের বিরুদ্ধেই৷ সেই ম্যাচে রীতিমতো লড়াই করেছিল তারা৷ ভারতের মাটিতে প্রথম টেস্ট খেলতে নামার আগে বাংলাদেশ অবশ্য চাপেই রয়েছে৷ চোটের কারণে ছিটকে গিয়েছেন ইমরুল কায়েস৷ তামিম ইকবালের সঙ্গে ওপেন করবেন সৌম্য সরকার৷ রয়েছেন শাকিব অাল হাসান৷ পিচ স্পিনারদের সাহায্য করবে৷ ভারত যেমন তিন স্পিনার নিয়ে নামছে, তেমনই বাংলাদেশও তিন স্পিনার নিয়েই নামতে চলেছে৷
ফেসপ্যাক লাগানোর আগে করণীয় কাজ [Tips & Tricks]
আরও বিপাকে খালেদা জিয়া, ফের জারি গ্রেপ্তারি পরোয়ানা